Jake Gyllenhaal

Džeikobas Bendžaminas „Džeikas“ Džilenholas (; g. 1980 m. gruodžio 19 d.) – JAV aktorius. Už antraeilį vaidmenį filme „Kuprotas kalnas“ pelnė BAFTA apdovanojimą.

 Biografija 
Gimė Los Andžele, Kalifornijoje, kino režisieriaus Stiveno Džilenholo (Stephen Gyllenhaal) ir scenarijų autorės Naomi Foner šeimoje.Schruers, Fred (2005-10-30), „Jake’s progress“,The Guardian. Nuoroda tikrinta 2006-09-19. Jis turi švediškų ir angliškų šaknų bei yra kilęs iš kilmingos švedų Gyllenhaal šeimos.Teigta laidoje Finding Your Roots with Henry Louis Gates, Jr., PBS, 2012-04-22

Džilenholas vaidinti pradėjo nuo dešimties metų. Pirmąjį pagrindinį vaidmenį atliko 1999 m. filme „October Sky“, o po jo sekė vaidmuo nepriklausomame, kultiniame filme „Donis Darko“, kuriame jis suvaidino psichiškai sutrikusį paauglį. Jame taip pat vaidino ir jo sesuo – Megė Džilenhol. 2002 m. jis vaidino dar viename nepriklausomame filme „The Good Girl“, kartu su aktore Dženifere Aniston. 2004 m. jis nusifilmavo mokslinės fantastikos filme „Diena po rytojaus“, atlikdamas studento, įsitraukusio į katastrofiško globalinio atšalimo įvykių sūkurį, vaidmenį. Vėliau sekė suirzusio jūrų pėstininko vaidmuo filme „Desantininkai“ (2005 m.). Tais pačiais metais Džilenholas filmavosi LGBT tematikos juostoje „Kuprotas kalnas“, kuri jam atnešė kritikų pripažinimą. Už vaidmenį šiame filme jis buvo apdovanotas BAFTA geriausio antraeilio vaidmens aktoriaus apdovanojimu ir nominuotas Oskaro apdovanojimui toje pačioje kategorijoje. Nuo tada jam teko pagrindiniai vaidmenys tokiuose filmuose kaip „Zodiakas“ (2007 m.), „Persijos princas: laiko smiltys“ (2010 m.), „Meilė ir kiti narkotikai“ (2010 m.), „Išeities kodas“ (2011 m.), „Patruliai“ (2012 m.).

 Filmografija 

 1991: City Slickers
 1993: Josh and S.A.M.
 1993: A Dangerous Woman
 1994: Homicide: Life on the Street
 1998: Homegrown
 1999: October Sky
 2001: Donis Darko
 2001: Bubble Boy
 2001: Lovely & Amazing
 2002: Highway
 2002: Moonlight Mile
 2002: The Good Girl
 2004: Abby Singer
 2004: Diena po rytojaus
 2005: Kuprotas kalnas
 2005: Jarhead
 2005: Proof
 2007: Zodiac
 2007: Pagrobti ir perduoti
 2009: Broliai
 2010: Persijos princas: laiko smiltys
 2010: Love & Other Drugs
 2011: Išeities kodas
 2012: End of Watch
 2013: Prisoners
 2013: Enemy
 2014: Nakties klajūnas
 2015: Accidental love
 2015: Southpaw
 2016: Nocturnal Animals
 2017: Life
 2017: Okja
 2018: Stronger
 2018: Wildlife
 2018: The Sisters Brothers
 2018: Velvet Buzzsaw
 2018: Spider-Man: Far from Home

 Išnašos 

 Nuorodos 



Kategorija:JAV aktoriai